Luettelo Suomen siviili-ilmailun lento-onnettomuuksista
Aikajana > 2010-luku

| Päivämäärä | Tapahtumapaikka | Ilma-aluksen rekisteritunnus | Ilma-alus | Ilma-aluksen tyyppi | Ilmailulaji | Uhrit | Tapahtumakuvaus |
| --- | --- | --- | --- | --- | --- | --- | --- |
| 24. huhtikuuta 2010 | Porvoo | OH-PAM | Yleisilmailulentokone | Moottorilentokone | Harrasteilmailu | Yksi kuollut, kaksi loukkaantunutta | Kone syöksyi maahan voimakkaassa lumikuurossa. |
| 30. kesäkuuta 2010 | Jämijärvi |  | EV-97 Eurostar ultrakevyt lentokone | Kevytilmailukone | Harrasteilmailu | Ohjaaja ja matkustaja kuolivat | Maahansyöksy matkalennon alussa kuomun auettua. |
| 12. kesäkuuta 2011 | Hattula | OH-920 | Ventus 2a | Purjelentokone | Harrasteilmailu | Yksi kuollut, kaksi vaurioitunutta lentokonetta (toinen ASW 27-18 E, tunnus OH-983, ohjaaja pelastui varjolla). | Kaksi konetta törmäsi nousevassa virtauksessa, jossa oli lukuisia purjelennon SM-kilpailun koneita nostossa. Toinen kone oli hienoisessa laskevassa liu'ussa, ja sen pohjaan törmännyt kone lensi loivassa nousussa noin 1 400 metrin korkeudessa. |
| 8. toukokuuta 2012 | Alastaro | OH-CKB | Cessna FA152 Aerobat | Yleisilmailu/taitolentokone | Harrasteilmailu | Ohjaaja kuoli |  |
| 23. syyskuuta 2012 | Utsjoki |  | FK9 Mark IV | Ultrakevyt kaksipaikkainen lentokone | Harrasteilmailu | Ohjaaja ja matkustaja kuolivat | Onnettomuuden syy ei ole vielä tiedossa. Poliisi tutkii asiaa yhdessä Onnettomuustutkintakeskuksen kanssa. |
| 11. huhtikuuta 2012 | Rääkkylä |  | Ikarus C42b | Ultrakevytlentokone |  | Kaksi kuollutta |  |
| 8. marraskuuta 2012 | Kontiolahti | OH-AAA | Cessna 206H | Yleisilmailulentokone | Harrasteilmailu | Ohjaaja kuoli | Onnettomuustutkimus kesken. |
| 3. toukokuuta 2013 | Sysmä | OH-U395 | Cora 200 Arius F | Ultrakevyt lentokone | Harrasteilmailu | Ohjaaja ja matkustaja kuolivat |  |
| 8. toukokuuta 2013 | Orivesi |  | Rans Coyote II ES | Ultrakevyt lentokone |  | Yksi kuollut |  |
| 29. kesäkuuta 2013 | Vehmersalmi | OH-CEG | Cessna 185D Skywagon (vesikone) | Yleisilmailulentokone | Harrasteilmailu | Ohjaaja ja kaksi matkustajaa kuolivat, yksi matkustaja pelastui | Kone tuhoutui vedestä nousun ja kaarron jälkeen, ponttoonin osuessa veden pintaan. Onnettomuustutkinta kesken. Onnettomuuden tutkijat ovat puhuneet "aikomuksesta" tehdä matalalla ohilento. Korkeus on kuitenkin mennyt arvioitua matalammaksi, ja kelluke on osunut veteen. |
| 8. syyskuuta 2013 | Haapavesi |  | Rans Coyote | Ultrakevyt lentokone |  | Yksi kuollut | Lentäjä kuoli - maahansyöksynyt kone paloi poroksi Haapavedellä |
| 27.3.2014 | Nummela | OH-XAC | Jodel D.18 | Ultrakevyt | Harrasteilmailu | Matkustaja kuoli ja ohjaaja loukkaantui vakavasti | Kone syöksyi maahan heti nousun jälkeen. |
| 20.4.2014 | Jämijärvi | OH-XDZ | Comp Air 8 | Yleisilmailu, rakennussarjakone | Harrasteilmailu (laskuvarjohyppy) | 8 matkustajaa kuoli maahansyöksyssä, ohjaaja ja 2 matkustajaa pelastautui hyppäämällä. |  |
| 19.7.2017 | Laukaa |  | Piper |  |  | Ohjaaja | Kone oli palaamassa yksityiselle peltokentälle huonon sään vuoksi kahdeksan minuuttia lähdöstä. Koneen toinen siipi törmäsi laskeutuessa puuhun jonka jälkeen kone putosi. |
Kevytilmailu alkoi riippuliitimistä, joka ei Suomessa näkynyt onnettomuustilastoissa kuten esim. Yhdysvalloissa. Toisaalta riippuliito-onnettomuuksia ei tutkittu 1970- ja 1980-luvuilla lento-onnettomuuksina. 1990-luvun lopulta kevytilmailu on kasvanut ja myös siksi onnettomuuksia tapahtuu enemmän.
Suomen ilmatilan ulkopuolella tapahtui Suomen helikopteri-ilmailun suurin onnettomuus: 
Copterlinen Sikorsky S-76C tuhoutui 10. elokuuta 2005 Tallinnan edustalla. Kaksi ohjaajaa
ja kaksitoista matkustajaa hukkui kopterin syöksyessä mereen. Onnettomuustutkinnan mukaan
syynä oli tekninen vika: servomoottorin virheellinen pintakäsittely sai aikaan pyrstöroottorin tuhoutumisen, josta onnettomuus sai alkunsa. Servon mäntiä on luotettavuuden maksimoimiseksi kaksi ja toisen toiminnan pitäisi riittää – tämänkin takia Sikorsky ei hyväksynyt teknistä syytä, joka johtaisi sen korvausvastuuseen. Myös trombia syytettiin onnettomuudesta. Ohjaaja sinkoutui ohjaamosta ulos, joten ohjaajan istuinvyöt olivat auki jossain vaiheessa. Ohi lentäneen toisen kopterin kärkipyörteet, törmäys lintuparveen ja tiedustelupalvelut esiintyivät onnettomuuteen liittyvissä salaliittoteorioissa.
Purjelentokoneiden onnettomuudet lisääntyivät, kun liitokoneista siirryttiin suurempien oppilasmäärien kouluttamiseen vintturihinatuilla nykyaikaisilla purjelentokoneilla.
Moottoripurjekoneet eli moput ovat välimuoto purjelennon ja kevytilmailun välillä, pyrkimyksenä moottorilento kohtuullisilla kustannuksilla.
Ilmapalloille on sattunut vain yksi onnettomuus, vaikka harrastuslentäminen on laajentunut liiketoiminnaksi 1980-luvulta lähtien.
Vuoden 2007 kohdalla on esimerkinomaisesti kuvattu kaikki vakavat lento-onnettomuudet, ei vain kuolemaan johtaneet.
Vuoden 2010 alussa Ilta-Sanomissa olleen artikkelin mukaan 2000-luvun lento-onnettomuuksien määrä (pois lukien laskuvarjo-onnettomuudet) oli yllä olevan taulukon mukainen paitsi
vuonna 2004 olisi tapahtunut vain 3 onnettomuutta
vuonna 2007 olisi tapahtunut vain yksi onnettomuus
vuonna 2009 olisi tapahtunut 6 onnettomuutta.
vuonna 2011-2012 tapahtuneet onnettomuudet lyhyesti Tarfin vuosianalyysissä. (Pitäisi siirtää taulukkoon)